## Uredba o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave

### NN 81/2006 (19.7.2006.), Uredba o nazivima radnih mjesta i koeficijentima složenosti poslova, dodatku na uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave

# VLADA REPUBLIKE HRVATSKE

1938

Na temelju članka 18. stavka 4. Zakona o
Poreznoj upravi (»Narodne novine«, br. 67/2001,
94/2001 i 177/2004), Vlada Republike Hrvatske je na sjednici održanoj 12.
srpnja 2006. godine donijela

## UREDBU

### O NAZIVIMA RADNIH MJESTA I KOEFICIJENTIMA SLOŽENOSTI POSLOVA, DODATKU NA UVJETE RADA TE KRITERIJIMA I NAJVIŠEM MOGUĆEM IZNOSU DODATKA ZA NATPROSJEČNE REZULTATE U RADU ZA SLUŽBENIKE POREZNE UPRAVE

Članak 1.

Ovom Uredbom uređuju se nazivi radnih mjesta i
koeficijenti složenosti poslova, dodatak na uvjete rada te kriteriji i najviši
mogući iznos dodatka za natprosječne rezultate u radu za službenike u
Ministarstvu financija, Poreznoj upravi.

Članak 2.

Posebni nazivi radnih mjesta u Ministarstvu
financija, Poreznoj upravi i koeficijenti složenosti poslova su:

**a)
Položaji I. vrste**

1.         pomoćnik
ravnatelja     pročelnik Područnog ureda
Zagreb      2,50

2.         pročelnik
područnog ureda Split, Osijek, Rijeka, Pazin

            pomoćnik
pročelnika Područnog ureda Zagreb                        2,40

3.         pročelnik
područnog ureda – ostali područni uredi
            pomoćnik
pročelnika područnog ureda Split, Rijeka,

            Osijek,
Pazin                                                                           2,30

4.         voditelj
ispostava: Zagreb – Centar, Zagreb– Medvešćak,

            Zagreb
– Trnje, Zagreb – Trešnjevka, Zagreb – Dubrava,

            Zagreb
– Maksimir, Zagreb – Črnomerec,
            Zagreb
– Susedgrad, Zagreb – Peščenica,
            Zagreb – Novi Zagreb, Zagreb za poreze
građana,
            Zagreb za nekretnine, Zagreb
za velike porezne
            obveznike,
Split, Rijeka, Osijek, Pula                                        2,25

5.         voditelj
ispostave Porezne uprave – ostali                                  2,10

        Stručni uvjeti za točke 1. – 5.:  Uvjeti kao za inspektora,
                                                       upravnog savjetnika,
stručnog
                                                       savjetnika ili
informatičkog

savjetnika,
ostali uvjeti
                                                       prema posebnim
propisima.

6.         načelnik
odjela
2,20

7.         voditelj
odsjeka                                                                         2,05

8.         voditelj
pododsjeka                                                                   1,85

Stručni uvjeti za točke 6. – 8.:  Uvjeti kao za višega upravnog
                                               savjetnika, višega stručnog
                                               savjetnika, višega
informatičkog
                                               savjetnika
ili višeg inspektora.

**b) Radna
mjesta I. vrste**

1.         viši
inspektor                                                                              1,80

2.         viši
informatički savjetnik

            viši
upravni savjetnik

            viši
stručni savjetnik

            viši
upravni savjetnik za prekršajni postupak                                1,75

3.         inspektor

            upravni
savjetnik za prekršajni postupak                                      1,55

4.         informatički
savjetnik

            upravni
savjetnik

            stručni
savjetnik                                                                           1,40

5.         informatički
suradnik

            samostalni
upravni referent

            stručni
suradnik                                                                            1,28

Stručni uvjeti za točke 1. – 5.: prema Zakonu

**c) Radna
mjesta II. vrste**

1.         inspektor
II. vrste zvanja                                                              1,20

2.         viši
informatički referent

            viši
upravni referent

            viši
stručni referent                                                                       1,18

Stručni uvjeti za točke 1. – 2.: prema Zakonu

**d) Radna
mjesta III. vrste**

1.         administrativni
tajnik ravnatelja                                                     0,95

2.         upravni
referent                                                                            1,07

3.         informatički
referent

            stručni
referent

            računovodstveni
referent – financijski knjigovođa                          0,88

4.         administrativni
referent

            administrativni
tajnik

            računovodstveni
referent

            ekonom                                                                                       0,85

Stručni uvjeti za točke 1. – 4.: prema Zakonu

Članak 3.

Poslovi s posebnim uvjetima rada su poslovi
radnih mjesta na kojima službenicima koji ih obavljaju pretežiti dio svakoga
radnog dana, zbog njihove naravi, težine i okolnosti u kojima se obavljaju,
prijeti opasnost od ugrožavanja života, profesionalne bolesti ili znatnog
narušavanja zdravlja, koje se ne može izbjeći primjenom propisanih mjera
zaštite na radu i ostalih mjera, sukladno posebnim propisima.

Utvrđuju se poslovi radnih mjesta s posebnim
uvjetima rada i visina dodataka na osnovnu plaću, na kojima se obavljaju
poslovi inspekcijskog nadzora i ovrhe, i to:

1. viši inspektor

2. inspektor

3. inspektor II. vrste

4. ovlašteni službenici na poslovima ovrhe                                                10%.

Članak 4.

Utvrđuju se kriteriji za iznos dodatka na plaću
za natprosječne rezultate u radu, i to:

– stručnost, kreativnost i samostalnost u
obavljanju poslova,

– zalaganje i samoinicijativnost u radu,

– kvaliteta i opseg obavljenih poslova,

– rad na posebno složenim predmetima,

– pridržavanje zadanih rokova u obavljanju
poslova,

– naplata poreza,

– radna disciplina i odnos prema poreznim
obveznicima,

– rad po pozivu za obavljanje posla koji ne trpi
odgodu.

Za natprosječne rezultate u radu ovlašteni
službenik može svake godine ostvariti dodatak, koji može iznositi najviše do
tri osnovne plaće toga službenika.

Odluka o isplati plaće iz stavka 2. ovoga
članka, na temelju ocjene o radu donosi ravnatelj Porezne uprave.

Članak 5.

Odredbe ove Uredbe primjenjuju se na identična
radna mjesta službenika u drugostupanjskom upravnom postupku Ministarstva
financija.

Članak 6.

Danom stupanja na snagu ove Uredbe, za
službenike Porezne uprave prestaju se primjenjivati odredbe članaka 2., 3. i
14. Ured­be o nazivima radnih mjesta i koeficijentima
složenosti poslova u državnoj službi (»Narodne novine«, br.
37/2001, 38/2001 – ispr., 71/2001, 89/2001, 112/2001,
7/2002 – ispr., 17/2003, 197/2003,21/2004, 25/2004 i
66/2005), koje se odnose na radna mjesta službenika Porezne uprave. Također se
na službenike Porezne uprave prestaju primjenjivati odredbe članka 5. i članka
7. Uredbe o poslovima i posebnim uvjetima rada u državnoj službi (»Narodne
novine«, broj 74/2002).

Članak 7.

Ova Uredba stupa na snagu danom objave u
»Narodnim novinama«.

Klasa: 120-02/06-01/11

Urbroj: 5030120-06-2

Zagreb, 12. srpnja 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur.,
v. r.**

Uredba, NN 81/2006-1938
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)